на информацията.
 5. Без да се засягат случаите на преобладаващ обществен интерес, засегнатото лице може да получи по негово искане информация за съхранявани данни и целта на съхраняването на тези данни.
 Член 11
 Използване на информацията
 1. Получената информация се използва единствено за целите на настоящия протокол и може да бъде използвана в рамките на всяка от страните за други цели единствено с предварително писмено съгласие на административния орган, който предоставя информацията, като това подлежи на ограниченията, постановени от този орган.
 2. Параграф 1 не възпрепятства използването на информация във всяко съдебно или административно производство, възбудено вследствие на неспазването на митническо законодателство.
 3. Страните могат в протоколи на представени доказателства, доклади и декларации, както и при производства и повдигнати пред съда обвинения, да използват като доказателство получена информация и документи, с които са се запознали в съответствие с разпоредбите на настоящия протокол.
 Член 12
 Експерти и свидетели
 Служител на запитан орган може да бъде упълномощен да се яви, в рамките на предоставеното му пълномощно, като експерт или свидетел в съдебно или административно производство относно въпроси, застъпени в настоящия протокол в юрисдикцията на друга страна, и да предостави предмети, документи или техни заверени копия, съгласно нуждите на производството. Искане за явяване се посочват конкретно въпросите и в качеството на каква длъжност или квалификация служителят ще бъде разпитван.
 Член 13
 Разходки за оказване на помощ
 Страните се отказват от всички взаимни претенции за възстановяване направените разноските по силата на настоящия протокол, с изключение, според случая, за разноски за експерти и свидетели, както и за преводачите на свободна практика.
 Член 14
 Изпълнение
 1. Управлението на настоящия протокол се възлага на централните митнически органи на Република Молдова, от една страна, и компетентните служби на Комисията на Европейските общности и при необходимост – митническите органи на държавите-членки на Европейския съюз, от друга страна. Те решават относно всички практически мерки и разпоредби, необходими за неговото изпълнение, като взимат предвид правила в областта на защитата на данни. Те могат да отправят препоръки към компетентните органи относно изменения на настоящия протокол, които считат за необходими.
 2. Страните се консултират взаимно и впоследствие се информират една друга за подробните правила за изпълнение, които са приети в съответствие с разпоредбите на настоящия протокол.
 Член 15
 Допълнителност
 1. Настоящият протокол допълва и не възпрепятства прилагането на споразумения за взаимопомощ, които са сключени или могат да бъдат сключени между отделни или няколко държави-членки на Европейския съюз и Република Молдова, нито изключва по-широко взаимно сътрудничество, предоставено по такива споразумения
 2. Без да се накърнява действието на член 11, тези споразумения не изключват прилагането на разпоредби на Общността, които уреждат обмена между компетентните служби на Комисията и митническите органи на държавите-членки на получена информация по митнически въпроси от интерес за Общността.
 ЗАКЛЮЧИТЕЛЕН АКТ
 Пълномощните представители на:
 КРАЛСТВО БЕЛГИЯ,
 КРАЛСТВО ДАНИЯ,
 ФЕДЕРАЛНА РЕПУБЛИКА ГЕРМАНИЯ,
 ГЪРЦКАТА РЕПУБЛИКА,
 КРАЛСТВО ИСПАНИЯ,
 ФРЕНСКАТА РЕПУБЛИКА,
 ИРЛАНДИЯ,
 ИТАЛИАНСКАТА РЕПУБЛИКА,
 ВЕЛИКОТО ХЕРЦОГСТВО ЛЮКСЕМБУРГ,
 КРАЛСТВО НИДЕРЛАНДИЯ,
 ПОРТУГАЛСКАТА РЕПУБЛИКА,
 ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
 Договарящите се страни по Договора за създаване на ЕВРОПЕЙСКАТА ОБЩНОСТ, Договора за създаване на ЕВРОПЕЙСКАТА ОБЩНОСТ ЗА ВЪГЛИЩА И